DOHOME เพิ่มทุน 1.08 พันล้านหุ้น ขาย RO-PP พ่วงรองรับจ่ายปันผลเป็นหุ้น
DOHOME เพิ่มทุน 1.08 พันล้านหุ้น ขาย RO-PP พ่วงรองรับจ่ายปันผลเป็นหุ้น
DOHOME เพิ่มทุน 1.08 พันล้านหุ้น ขาย RO-PP พ่วงรองรับจ่ายปันผลเป็นหุ้น
18 ก.พ. 2564

บริษัท ดูโฮม จำกัด (มหาชน) หรือ DOHOME เปิดเผยว่า ที่ประชุมคณะกรรมการบริษัทเห็นชอบให้นำเสนอต่อที่ประชุมสามัญผู้ถือหุ้นประจำปี 64 ในวันที่ 8 เม.ย.64 เพื่อพิจารณาอนุมัติการจ่ายปันผลสำหรับผลดำเนินงานรอบระยะเวลาบัญชีปี 2563 จากกำไรสะสม โดยจ่ายปันผลเป็นหุ้นสามัญอัตรา 12 หุ้นเดิมต่อ 1 หุ้นปันผล จำนวนไม่เกิน 180,459,831 หุ้น มูลค่าที่ตราไว้หุ้นละ 1 บาท หรือคิดเทียบเป็นมูลค่า 0.0833333333 บาทต่อหุ้น รวมมูลค่าทั้งสิ้นประมาณ 180.46 ล้านบาท และจ่ายปันผลเป็นเงินสด 0.0092592593 บาทต่อหุ้น หรือคิดเป็นจำนวนเงินประมาณ 20.05 ล้านบาท
รวมการจ่ายเงินปันผลเป็นการจ่ายปันผลในอัตราประมาณ 0.0925925926 บาทต่อหุ้น หรือคิดเป็นมูลค่าประมาณ 200.51 ล้านบาท หรือคิดเป็นสัดส่วนการจ่ายเงินปันผลประมาณ 30.96% ของกำไรสุทธิตามงบการเงินเฉพาะกิจการหลังหักภาษีและทุนสำรองตามกฎหมาย
ขณะที่คณะกรรมการฯ ยังให้นำเสนอต่อที่ประชุมสามัญผู้ถือหุ้นประจำปี 2564 เพื่อพิจารณาอนุมัติการลดทุนจดทะเบียนจำนวน 2,034 บาท จากทุนจดทะเบียนเดิมจานวน 2,165,520,000 บาท เป็น 2,165,517,966 บาท โดยการตัดหุ้นที่ยังไม่ได้ออกจำหน่าย 2,034 หุ้น มูลค่าที่ตราไว้หุ้นละ 1 บาท
จากนั้นให้เพิ่มทุนจดทะเบียนจำนวน 1,078,167,016 บาท เป็น 3,243,684,982 บาท โดยการออกหุ้นสามัญเพิ่มทุนจำนวน 1,078,167,016 หุ้น มูลค่าที่ตราไว้หุ้นละ 1 บาท รองรับการจ่ายหุ้นปันผล การเพิ่มทุนจดทะเบียนแบบมอบอำนาจทั่วไป (General Mandate) และการออกและเสนอขายใบสำคัญแสดงสิทธิที่จะซื้อหุ้นสามัญให้แก่พนักงานของบริษัท
โดยบริษัทจะจัดสรรหุ้นสามัญเพิ่มทุนไม่เกิน 180,459,831 หุ้น เพื่อรองรับการจ่ายหุ้นปันผล และจำนวนไม่เกิน 866,207,185 หุ้นเพื่อรองรับการเพิ่มทุนจดทะเบียนแบบ General Mandate แยกเป็นจำนวนไม่เกิน 649,655,389 หุ้น จัดสรรให้แก่ผู้ถือหุ้นเดิมของบริษัทตามสัดส่วนการถือหุ้น (RO) และ จำนวนไม่เกิน 216,551,796 หุ้น เพื่อเสนอขายให้แก่บุคคลในวงจากัด (PP) อีกทั้งจัดสรรจำนวนไม่เกิน 31,500,000 หุ้นเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ ที่จัดสรรให้แก่พนักงานของบริษัทฯ ครั้งที่ 1
ทั้งนี้ บริษัทจะออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ให้แก่พนักงานของบริษัทฯ จำนวนไม่เกิน 31,500,000 หน่วยโดยไม่คิดมูลค่า แบ่งเป็น ใบสำคัญแสดงสิทธิที่จะซื้อหุ้นสามัญของบริษัทฯ ให้แก่พนักงานของบริษัทฯ ชุดที่ 1 จำนวนไม่เกิน 15,000,000 หน่วย , ใบสำคัญแสดงสิทธิที่จะซื้อหุ้นสามัญของบริษัทฯ ให้แก่พนักงานของบริษัทฯ ชุดที่ 2 จำนวนไม่เกิน 15,000,000 หน่วย และ ใบสำคัญแสดงสิทธิที่จะซื้อหุ้นสามัญของบริษัทฯ ให้แก่พนักงานของบริษัทฯ ชุดที่ 3 จำนวนไม่เกิน 15,000,000 หน่วย
นอกจากนี้ คณะกรรมการบริษัทเห็นชอบให้ออกและเสนอขายหุ้นกู้วงเงินไม่เกิน 10,000 ล้านบาท เพื่อใช้ในการประกอบธุรกิจทั่วไป การลงทุนขยายสาขา การชำระคืนหนี้สินเดิม และ/หรือ เป็นเงินทุนหมุนเวียน หรือวัตถุประสงค์อื่นใดตามที่คณะกรรมการบริษัทเห็นสมควร
 